b'\n_START_ARTICLE_\nJutulhogget\n_START_PARAGRAPH_\nJutulhogget er en 2,4 kilometer lang canyon i Alvdal og Rendalen i Hedmark og er en av Nord-Europas lengste canyoner. Formasjonen oppsto rett etter siste istid, for omtrent 9000 \xc3\xa5r siden. Den bredemte sj\xc3\xb8en Nedre Gl\xc3\xa5msj\xc3\xb8 br\xc3\xb8t ut under isen og dannet et nytt l\xc3\xb8p \xc3\xb8stover gjennom l\xc3\xb8sere bergmasser. En demning av is brast i l\xc3\xb8pet av kort tid og det var flommen av smeltevann som gravde ut \xc2\xabhogget\xc2\xbb i \xc3\xb8stlig retning \xe2\x80\x93 fra reservoaret i \xc3\x98sterdalen og \xc3\xb8stover gjennom fjellet og inn i Rendalen._NEWLINE_Det finnes mange sagn fra stedet. Det vanligste opphavssagnet handler om fiendskap mellom Rendalsjutulen og Elvdalsjutulen. Dette ble gjengitt i en billedbok av Helge Ness i 1978. Jacob Breda Bull gjengir et annet sagn i romanen Jutulskaret. Sagnet om Tater-Kristen ble filmatisert under tittelen Tater Kristen i 1991.'